钦定古今图书集成/明伦汇编/氏族典/第327卷 > 《廖用贤尚友录》 > 刘敬
## 钦定古今图书集成/明伦汇编/氏族典/第327卷 > 《廖用贤尚友录》 > 刘敬

按《史记刘敬传》：“敬，齐人也。汉五年，戍陇西，过洛阳，高
帝在焉。敬脱挽辂，衣羊裘，见齐人虞将军，入言上。上
召见敬，说上西都关中。于是上曰：‘本言都秦地者娄
敬，娄者乃刘也。赐姓刘氏，号为奉春君。汉七年，韩王
信反，高帝自往击之，至晋阳，闻信与匈奴欲共击汉，
上使人使匈奴，皆言匈奴可击。使刘敬复往还，报曰
‘不可击’’。”是时汉兵已逾句注，上怒，械系敬。广武遂往
至平城，匈奴果出奇兵围高帝白登，七日然后得解。
迺封敬二千户，为关内侯，号为建信侯。当是时，冒顿
兵彊，数苦北边。上问敬，敬说上以长公主妻之。吕后
日夜泣，上取家人子名为长公主妻。单于使刘敬往
结和亲，约刘敬从匈奴来，因言“秦中新破，少民，可徙
齐诸田。楚昭、屈景、燕、赵、韩、魏后及豪桀名家居关中
无事，可以备胡。”上迺使敬徙所言十馀万口。